**Хилийн хяналт шалгалтыг чангатгах шинэ арга хэмжээ**

1. **Япон Улсын хилээр нэвтрүүлэхээс татгалзсан нэмэлт бүс нутгууд ( Хууль зүйн яам) (Монгол Улс хамрагдахгүй)**

“Хилийн шалган нэвтрүүлэх болон Цагаачлалын тухай хууль”-д үндэслэн Япон Улсын хилээр нэвтрүүлэхээс татгалзах улс оронд дор дурдсан нийт 49 улс, бүс нутгийг нэмж оруулсан. Япон Улс руу зорчихоос 14 хоногийн өмнө доорх улс, бүс нутагт зорчсон гадаад иргэнийг хүндэтгэн үзэх шалтгаангүй бол хил нэвтрүүлэхээс татгалзана.

**Нийт 49 улс, бүс нутаг**

Бүгд Найрамдах Aлбани Улс, Бүгд Найрамдах Армени Улс, Израил Улс, Бүгд Найрамдах Индонез Улс, Их Британи, Умард Ирландын Нэгдсэн Хаант Улс, Бүгд Найрамдах Эквадор Улс, Арабын Бүгд Найрамдах Египет Улс, Австралийн Холбооны Улс, Канад Улс, Бүгд Найрамдах Солонгос Улс, Бүгд Найрамдах Умард Македон Улс, Бүгд Найрамдах Кипр Улс, Бүгд Найрамдах Грек Улс, Бүгд Найрамдах Хорват Улс, Косово улс, Бүгд Найрамдах Ардчилсан Конго Улс, Бүгд Найрамдах Кот д’Ивуар Улс, Бүгд Найрамдах Сингапур Улс, Бүгд Найрамдах Словак Улс, Бүгд Найрамдах Серби Улс, Тайландын Хаант Улс, Тайвань, Бүгд Найрамдах Чех Улс, Бүгд Найрамдах Хятад Ард Улс(Хонконг, Макао багтана), Бүгд Найрамдах Чили Улс, Доминиканы Бүгд Найрамдах Улс, Бүгд Найрамдах Турк Улс, Шинэ Зеланд Улс, Бүгд Найрамдах Панам Улс, Унгар Улс, Бахрейны Хаант Улс, Бүгд Найрамдах Филиппин Улс, Бүгд Найрамдах Финланд Улс, Холбооны Бүгд Найрамдах Бразил Улс, Бүгд Найрамдах Болгар Улс, Бруней Даруссалам Улс, Америкийн Нэгдсэн Улс, Бүгд Найрамдах Социалист Вьетнам Улс, Босни-Херцеговин Улс, Олон Үндэстний Боливи Улс, Бүгд Найрамдах Польш Улс, Малайз Улс, Бүгд Найрамдах Молдова Улс, Мароккогийн Хаант Улс, Монтенегро Улс, Бүгд Найрамдах Маврики Улс, Бүгд Найрамдах Латви Улс, Бүгд Найрамдах Литва Улс, Румын Улс

* Япон Улсын хилээр нэвтрүүлэхээс татгалзах улс, бүс нутгийн тоо нийт 73-т хүрээд байна.
* 4 дүгээр сарын 2-ны өдрийг дуустал дахин нэвтрэх зөвшөөрлөөр хилээр гарсан Байнгын оршин суугч(Permanent Resident), Япон Улсын иргэний гэр бүл(Spouse or Child of Japanese National), Байнгын оршин суугч иргэний гэр бүл(Spouse or Child of Permanent Resident), Тогтоосон хугацаанд оршин суугч(Long Term Resident) ангиллийн оршин суух эрх бүхий иргэн уг зөвшөөрлөөр хил нэвтрүүлэхээс татгалзсан бүс нутгаас ирсэн тохиолдолд зарчмын хувьд хүндэтгэн үзэх нөхцөлтэйд тооцоно. 4 дүгээр сарын 3-ны өдрөөс хойш хилээр гарсан иргэний хувьд хүндэтгэн үзэх нөхцөлд тооцохгүй болно. Мөн Байнгын тусгай оршин суугч(Special Permanent Resident) ангиллийн оршин суух иргэдийн тухайд хилээр нэвтрүүлнэ.
1. **Хорио цээрийн хяналт шалгалтыг чангатгах (Эрүүл мэнд, хөдөлмөр, нийгмийн хамгааллын яам) (Монгол Улс ч хамрагдана)**

(1) 14 хоногийн дотор дээрх 1-д заасан хил нэвтрүүлэхээс татгалзах бүс нутгаар зорчсон иргэдийг PCR шинжилгээнд хамруулна. Мөн энэ арга хэмжээ авахаас өмнө хил нэвтрүүлэхээс татгалзсан бүс нутгаар 14 хоногийн дотор зорчсон иргэдийн тухайд ч өнөөг хүртэлх үйл ажиллагаатай нэгэн адил PCR шинжилгээнд хамруулна.

(2) Гадаадаас ирэх бүх иргэдэд хорио цээрийн албаны даргын заасан газарт 14 хоног байж, дотоодын нийтийн тээврийн хэрэгслээр зорчихгүй байх хүсэлт тавина.

1. **Гадаадаас ирэх зорчигчдын тоог хязгаарлах (Зам тээврийн яам, Гадаад хэргийн яам)**

Хорио цээрийн хяналт шалгалтыг зохистой хэрэгжүүлэхийн тулд гадаад улс хоорондын агаарын нислэгийн тоог багасгах зэргээр ирэх зорчигчдын тоог хязгаарлах хүсэлт тавьна. Харин гадаадад амьдарч буй болон аялаж байгаа нутаг буцах хүсэлтэй Япон иргэдийг саадгүй эх орондоо ирэхэд нь мэдээлэл болон сэрэмжлүүлгийг өгөх зэргээр анхаарал тавьна.

1. **Визний хязгаарлалт (Гадаад хэргийн яам) (Монгол Улс ч хамрагдана)**
2. Дээрх 1-д заасан улс орноос бусад бүх улсад суугаа Япон Улсын Элчин сайдын яам, Ерөнхий Консулын газраас 4 дүгээр сарын 2-ны өдрийг дуустал олгосон нэг удаагийн болон олон удаагийн визийг түр хүчингүй болгох.
3. Дээрх 1-д заасан улс орноос бусад бүх улсад үзүүлдэг визний хөнгөлөлтийн арга хэмжээг түр зогсоох.
4. Дээрх 1-д дурдсан улс орноос бусад бүх улс хоорондын Ази Номхон далайн эдийн засгийн хамтын ажиллагааны байгууллага (APEC)-ын бизнес аялалын картад үзүүлдэг визний хөнгөлөлтийн арга хэмжээг зогсоох.

Дээрх 1-д болон 2-(1)-д заасан арга хэмжээ нь 4 дүгээр сарын 3-ны өдрийн 00 цагаас эхлэн хэрэгжих бөгөөд хэсэг хугацаанд үргэлжилнэ. Хэрэгжиж эхлэхээс өмнө аялалд гаран 3-ны өдрийн 00 цагаас хойш Япон Улсад ирсэн иргэдэд мөн адил хамаарна.

Дээрх 2-(2)-т заасан арга хэмжээ нь 4 дүгээр сарын 3-ны өдийн 00 цагаас хойш ирэх нисэх онгоц болон хөлөг онгоцонд хамаарах бөгөөд 4 дүгээр сарыг дуустал хэрэгжинэ. Энэ хугацааг сунгах магадлалтай.

Дээрх 3 болон 4-т заасан арга хэмжээ нь 4 дүгээр сарын 3-ны өдрийн 00 цагаас 4 дүгээр сарыг дуустал хэрэгжинэ. Энэ хугацааг сунгах магадлалтай.